Document ID: 31995R1242

KOMMISSIONENS FORORDNING (EF) Nr. 1242/95 af 31. maj 1995 om fastsættelse for juni 1995 af minimumsopkøbsprisen for citroner, der leveres til industrien, samt af størrelsen af udligningstilskuddet efter forarbejdning af disse citroner
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1035/77 af 17. maj 1977 om særlige foranstaltninger til fremme af afsætningen af produkter forarbejdet på basis af citroner (1), senest ændret ved forordning (EØF) nr. 1199/90 (2), særlig artikel 3, og
ud fra følgende betragtninger:
I artikel 1, stk. 3, i forordning (EØF) nr. 1035/77 er det fastsat, at fra produktionsåret 1991/92 svarer den minimumspris, som forarbejdningsvirksomhederne skal betale til producenterne, til 105 % af den gennemsnitlige tilbagekøbspris beregnet i henhold til artikel 18, stk. 1, litra a), første led, i Rådets forordning (EØF) nr. 1035/72 (3), senest ændret ved Kommissionens forordning (EF) nr. 997/95 (4); minimumsprisen skal fastsættes på grundlag af den basispris og opkøbspris, der er fastsat for citroner for juni 1995 ved Rådets forordning (EF) nr. 1225/95 (5) og nedsat ved Kommissionens forordning (EF) nr. 1241/95 (6);
i henhold til artikel 2 i forordning (EØF) nr. 1035/77 kan udligningstilskuddet ikke være større end forskellen mellem den minimumsopkøbspris, der omhandles i artikel 1 i samme forordning, og priserne for råvaren i de producerende tredjelande;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -
UDSTEDT FØLGENDE FORORDNING:
Artikel 1
For citroner for juni 1995 fastsættes den i artikel 1, stk. 3, i forordning (EØF) nr. 1035/77 omhandlede minimumspris således:
Minimumsopkøbsprisen: 15,77 ECU/100 kg netto.
Minimumsprisen fastsættes for en vare ab producenternes pakkecentral.
Artikel 2
For citroner for juni 1995 fastsættes det i artikel 2 i forordning (EØF) nr. 1035/77 omhandlede udligningstilskud således:
Udligningstilskuddet: 10,48 ECU/100 kg netto.
Artikel 3
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. juni 1995.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 31. maj 1995.

Labels: 2
17